Ο **Σωκράτης Διούδης** (Θεσσαλονίκη, 3 Φεβρουαρίου 1993) είναι Έλληνας διεθνής ποδοσφαιριστής, ο οποίος αγωνίζεται ως τερματοφύλακας στην Ζαγκουένμπιε Λούμπιν.

Καριέρα
-------

### Σε συλλογικό επίπεδο

Ο Διούδης έκανε το ντεμπούτο του με την ομάδα ανδρών του Άρη Θεσσαλονίκης τον Μάιο του 2011 ενώ προπονητής ήταν ο Σάκης Τσιώλης. Στην πρώτη του περίοδο ως επαγγελματίας δεν αγωνίστηκε όντας τρίτος τερματοφύλακας πίσω από τους Μιχάλη Σηφάκη και Μάρκο Βελλίδη. Την περίοδο 2012-13 ήταν ο δεύτερος τερματοφύλακας της ομάδας έπειτα από την αποχώρηση του Μιχάλη Σηφάκη, αγωνιζόμενος για πρώτη φορά στον αγώνα εναντίον του ΟΦΗ για τη 2η αγωνιστική του πρωταθλήματος εξαιτίας μιας διαφωνίας μεταξύ του τότε προπονητή του συλλόγου Μάκη Κατσαβάκη και του Μάρκου Βελλίδη, που έληξε ισόπαλος 0-0. Κατά τη διάρκεια της χρονιάς κέρδισε τη θέση του βασικού τερματοφύλακα, ολοκληρώνοντας το πρωτάθλημα με 13 συμμετοχές. Την επόμενη αγωνιστική περίοδο κατέγραψε 33 συμμετοχές όντας ο βασικός τερματοφύλακας της ομάδας.

Τον Ιούλιο του 2014 συμφώνησε να συνεχίσει την καριέρα του στη βελγική Κλαμπ Μπριζ, υπογράφοντας συμβόλαιο συνεργασίας 2+1 χρόνων, δεν κατάφερε όμως να πάρει χρόνο συμμετοχής με αποτέλεσμα την επόμενη χρονιά να παραχωρηθεί ως δανεικός για έναν χρόνο στον Πανιώνιο, όπου με 24 συμμετοχές σε όλες τις διοργανώσεις, βοήθησε την ομάδα του να τερματίσει στην 5η θέση του βαθμολογικού πίνακα.

Το καλοκαίρι του 2016 επέστρεψε, έπειτα από δύο χρόνια απουσίας, στον Άρη υπογράφοντας συμβόλαιο 3 ετών. Οι εξαιρετικές του εμφανίσεις με την ομαδα της Θεσσαλονίκης προσέλκυσαν τον ενδιαφερον πολλών ομάδων που ενδιαφέρθηκαν για την απόκτησή του.

Τον Αύγουστο του 2017 υπέγραψε τριετές συμβόλαιο με τον Παναθηναϊκό. Στους πράσινους καθιερώθηκε σύντομα ως ο βασικός τερματοφύλακας κάνοντας σπουδαίες εμφανίσεις και καταγράφοντας εξαιρετικές αποκρούσεις.Η σιγουριά που έβγαζε κάτω από τα δοκάρια του και η ασφάλεια που ενέπνεε σε όλη την ομάδα,καθώς και το πάθος και η αυταπάρνηση που έδειχνε σε κάθε αγώνα και ειδικά στα μεγάλα παιχνίδια τον έβαλε στις καρδιές των οπαδών της ομάδας και τον κατέστησε στην συνείδηση όλων των φιλάθλων της Ελλάδας ως έναν από τους καλύτερους Έλληνες τερματοφύλακες.Τον Ιανουάριο του 2020,παρά τις προτάσεις που είχε από ομάδες της Primera Division,υπέγραψε νέο συμβόλαιο με τον Παναθηναικό έως το 2023.

Τον Ιανουάριο του 2023 αποχαιρέτησε τον Παναθηναϊκό και εντάχθηκε στην Ζαγκουένμπιε Λούμπιν.

### Στις εθνικές ομάδες

Ο Διούδης υπήρξε μέλος της εθνικής Νέων έχοντας συνολικά 10 συμμετοχές, οι σημαντικότερες εκ των οποίων ήταν ο ημιτελικός και ο τελικός του ευρωπαϊκού πρωταθλήματος απέναντι σε Αγγλία και Ισπανία, όπου έκανε πολύ καλές εμφανίσεις. Τον Οκτώβριο του 2012 κλήθηκε στην εθνική Ελπίδων, με την οποία είχε 12 συμμετοχές.

Δύο χρόνια αργότερα, τον Οκτώβριο του 2014, κλήθηκε για πρώτη φορά στην εθνική Ανδρών από τον Κλαούντιο Ρανιέρι για τα προκριματικά του Euro 2016, χωρίς όμως να αγωνιστεί.Τον Οκτώβριο του 2019 ο Τζον Φαν 'τ Σχιπ τον επανέφερε στην εθνική Ανδρών για τα προκριματικά του Euro 2020. Τον Οκτώβριο του 2020, έκανε το ντεμπούτο του στην εθνική Ανδρών σε φιλικό αγώνα απέναντι στην Αυστρία.

### Στατιστικά ανά περίοδο

*Τελευταία ενημέρωση: 22 Φεβρουαρίου 2020*

| Σε συλλογικό επίπεδο | Πρωτάθλημα | Κύπελλο | Διεθνή | Σύνολο |
| --- | --- | --- | --- | --- |
| Περίοδος | Σύλλογος | Πρωτάθλημα | Συμμετοχές | Τέρματα | Συμμετοχές | Τέρματα | Συμμετοχές | Τέρματα | Συμμετοχές | Τέρματα |
|
| Ελλάδα | Πρωτάθλημα | Κύπελλο | Ευρώπη | Σύνολο |
| 2011-12 | Άρης | Super League | — | — | — | — |
| 2012-13 | 12 | 0 | 1 | 0 | — | 13 | 0 |
| 2013-14 | 32 | 0 | 1 | 0 | — | 33 | 0 |
| 2016-17 | Football League | 31 | 0 | 3 | 0 | — | 34 | 0 |
| Σύνολο | 75 | 0 | 5 | 0 | 0 | 0 | 80 | 0 |
| 2014-15 | Κλαμπ Μπρυζ | Belgian Pro League | — | — | — | — |
| 2015-16 | Πανιώνιος | Super League | 21 | 0 | 3 | 0 | — | 24 | 0 |
| 2017-18 | Παναθηναϊκός | Super League | 5 | 0 | 3 | 0 | — | 8 | 0 |
| 2018-19 | 26 | 0 | 3 | 0 | — | 29 | 0 |
| 2019-20 | 25 | 0 | 6 | 0 | — | 31 | 0 |
| Σύνολο | 56 | 0 | 12 | 0 | 0 | 0 | 68 | 0 |
| Σύνολο καριέρας | 152 | 0 | 20 | 0 | 0 | 0 | 172 | 0 |

Παραπομπές
----------

1. ↑  Ολοκληρώθηκε του Διούδη στην Μπριζ, www.sport-fm.gr
2. ↑  Δανεικός στον Πανιώνιο ο Διούδης, www.gazzetta.gr
3. ↑  Επέστρεψε στον Άρη ο Διούδης, www.sport-fm.gr
4. ↑  Επίσημα στον Παναθηναϊκό ο Διούδης, www.sport-fm.gr
5. ↑  «Ρώτησε για Διούδη η Μπέτις».
6. ↑  «Διεθνείς οι Γιαννιώτας, Νταμαρλής και Διούδης-www.allaboutaris.com». Αρχειοθετήθηκε από το πρωτότυπο στις 9 Νοεμβρίου 2012. Ανακτήθηκε στις 3 Ιανουαρίου 2013.
7. ↑  Κλήθηκε ο Διούδης, www.axortagos.gr[*νεκρός σύνδεσμος*]

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η καριέρα του Σωκράτη Διούδη στο soccerway
* Το προφίλ του Σωκράτη Διούδη στο Transfermarkt.co.uk
* Προφίλ στο Onsports.gr